cyanic-selkie/wikianc huggingface dataset:
Filosofi med barn og ungdom
Matthew Lipman og IAPC
Lipman etablerte IAPC (Institute for the Advancement of Philosophy for Children) ved Montclair State University, New Jersey, USA på 1970-tallet sammen med blant andre Ann Margaret Sharp. IAPC utga i mange år tidsskriftet Thinking, men det opphørte i 2009 av økonomiske årsaker. IAPC utviklet gjennom mange år et eget filosofi for barn-program som omfatter filosofiske fortellinger/romaner med tilhørende lærermanualer/øvelseshefter for alle klassetrinn fra barnehage til videregående skole. Programmet, eller deler av det, har blitt oversatt til en rekke språk. IAPC-programmet brukes i større eller mindre grad over hele verden, men især i Latin-Amerika har programmet blitt tatt i bruk ved mange skoler.
Ifølge Lipman burde filosofi med barn forutsette og skal føre til demokratisk bevissthet (fellesskapstenkning og selvkorreksjon), dialogisk læringskultur og et pragmatisk sannhetsideal (sannhet er det som fungerer, det som til enhver tid har fellesskapets tilslutning). Deweys prinsipp om «learning by doing» tas bokstavelig idet den filosofiske samtalen betraktes som et mål i seg selv, ikke bare som et middel til å tilveiebringe eller konsolidere kunnskap. Filosofi med barn dreier seg således ikke først og fremst om filosofi, men om å filosofere.
Essensen i den filosofiske samtalen er det såkalte «undersøkende fellesskapet» (Community of Inquiry, CoI). Grunnlaget for dette fellesskapet er ideen om kritisk, kreativ og omsorgsfull tenkning (Critical, Creative and Caring thinking). Critical = logiske og argumentative tenking, krever begrunnede og relevante påstander m.m. Creative = evne til å oppdage motsetninger, assosiasjoner, skape nye og uvante hypoteser. Caring = lytte, vise respekt, se (og gi uttrykk for at man ser) det verdifulle i andres meninger osv.
Det følger av det pragmatiske sannhetsidealet at bred deltagelse i dialogen er nødvendig for at det skal oppstå en velfungerende dialogisk læringskultur. Lipman ser det derfor som et mål i seg selv at flest mulig barn deltar aktivt i samtalen. Alle deltagerne i en gruppe leser derfor opp hver sin setning i stimulusteksten slik at alle har hørt sin egen stemme før selve samtalen begynner. Det argumenteres for at den filosofiske samtalen, siden den etterspør utradisjonelle svar og innspill, skaper åpning for dem som vanligvis er stille i klassen.
IAPC har tilbudt flerårige etter- og videreutdannelseskurs for lærere. Arrangerer også fast to årlige sommerseminarer for alle interesserte, et 10-dagers introduksjonsseminar på sensommeren og et seminar for viderekomne på forsommeren.
Gareth Matthews
Matthews er professor i filosofi ved University of Massachusetts, Amherst, USA. Han har siden slutten av 1960-tallet hatt ulike filosofioppdrag i skoler og på institusjoner, men har hele tiden hatt professoratet som sin profesjonelle hovedbeskjeftigelse.
Matthews har også markert seg som motstander av Jean Piagets stadielære, og har gjennom flere artikler (og gjennom egen praksis) hevdet at ukritisk tiltro til denne læren kan bidra til en urettmessig neglisjering av barnets filosofiske potensial. Piaget tolker barnas avvikende svar på kontrollspørsmålene som tegn på manglende modenhet. Men ifølge Matthews er det nettopp er avvikene som er filosofisk interessante. "Standardresponsen" på kontrollspørsmålene, det vil si den responsen Piaget helst vil ha og som han anser som det mest «korrekte» svaret, er ifølge Matthews bare et produkt av sosialisering og manglende selvstendig refleksjon. Det avvikende svaret viser at barnet har en evne til oppriktig og selvstendig refleksjon – ikke at det er for umodent for filosofiske spørsmål.
For eksempel spør Piaget barn: Hva tenker vi med? Et vanlig svar fra seksåringene er: med munnen (tenkning = det vi ytrer, behaviorisme). Åtteåringene svarer: med hodet, hjernen, luft, blod etc. (materialistisk forklaring). 11-12-åringene har forlatt materialismen, og opererer med tanken som en egen substans (dualisme, idealisme). Matthews hevder at disse svarene, som Piaget knytter til barnets manglende utvikling, alle kan gjenfinnes som sterke, begrunnede filosofiske teser og posisjoner. Det er derfor ikke noe umodent eller mangelfullt ved dem.
Per Jespersen
Per Jespersen er en dansk skolelærer som var blant de første i Skandinavia til å praktisere filosofi i skolesammenheng. Jespersen startet Enmandsskolen hvor han tar imot barn som har problemer med å tilpasse seg en vanlig skolehverdag. Han underviser selv i alle fag samtidig som han fletter inn filosofisk samtale i alle fag. Han kombinerer altså faktakunnskap med filosofering. Noen ganger gir han barna kunnskap fra filosofiens historie. Ofte skjer dette i form av fortellinger. På kveldstid arrangerer han Læselinien. Her tar han imot ett og ett barn med lese- og skrivevansker.
Jespersen har markert seg som en motstander av Lipmans/IAPCs filosofiske fortellinger/romaner. Han mener at disse ikke passer inn i den europeiske kultursfære. De er ifølge Jespersen for amerikanske i stil og holdning, og de vektlegger logiske og språklige problematikker på bekostning av etiske, estetiske, eksistensielle og metafysiske spørsmål. Men Jespersen er positiv til mye av det pedagogiske materiellet fra Lipman. Selv har han skrevet en rekke fortellinger og historier for barn, samt en stort antall essays om P4C.
"Det, der er så vigtigt, når vi har med børn at gøre, er at blive bevidst om, at børn har uanede åndelige kræfter, men ikke altid det sprog, der kan udtrykke dem, og ikke altid en begrebsorientering, som giver dem mulighed for at udtrykke de tanker og intuitive fornemmelser, de har. Tanken kommer før sproget – tænkningen er tilstede før udtryksmuligheden – intuition og åndelig sensitivitet er i begyndelsen ordløs. Men giver vi børnene sproget og den dertil hørende begrebsverden, bliver deres tænkning mere skarp og analytisk og deres udtryk mere nuancerede."
Oscar Brenifier
Brenifier er en fransk-kanadisk filosofisk praktiker som arbeider både med voksne, barn og ungdom. Han legger vekt på samtalens begrepsutviklende og -analyserende dimensjon. Målet med samtalen er ifølge Brenifier å bringe den andre til å «tenke det utenkelige»: tenke det vi aldri før har tenkt, eller aldri før har tillatt oss å tenke. Brenifier ser en kontrast mellom filosofi og pedagogikk, og mener at sistnevnte altfor ofte koker ned til politisk korrekte «oppskrifter» som hverken befordrer tenkning eller innsikt.
Brenifier omtaler noen ganger sin egen samtaleledelse som «anti-demokratisk» og «voldelig». Saken er vel at han, i motsetning til de fleste andre filosofiske praktikere, har som mål å lede og ta aktiv styring over samtalen. Brenifier snevrer inn undersøkelsen, søker «nedover» mot begrepets kjerne. Han vil unngå en utvidelse av undersøkelsen siden dette ofte medfører at man mister fokus og (bevisst eller ubevisst) penser vekk fra de viktige (og presserende) spørsmålene. Hans praksis er derfor den av dagens praksiser som synes å være mest i overensstemmelse med Sokrates samtalepraksis slik vi lærer den å kjenne i Platons dialoger.
ICPIC
ICPIC (International Council for Philosophical Inquiry with Children) ble stiftet i 1985 av filosofer og pedagoger som ønsket å igangsette prosjekter med filosofiske samtaler med barn. ICPIC har som formål generelt å fremme kontakten mellom mennesker over hele verden som er opptatt av filosofiske samtaler med barn, lærerutdannelse, forskning og spesielt mellom skolefolk som ser etter en måte å starte og utvikle programmer som kan oppmuntre barns filosofiske tenkning. Publiserer også eget tidsskrift på nett: Childhood & Philosophy. ICPIC arrangerer internasjonal konferanse hvert annet år.
SOPHIA
SOPHIA (European Foundation for the Advancement of Doing Philosophy with Children) er et nettverk for alle som praktiserer filosofi med barn i Europa. Formålet med organisasjonen er å spre informasjon og kunnskap om pågående forskning og praksis samt å gi støtte til og samarbeide om felles europeiske prosjekter, kurs og seminarer. Ett større prosjekt gjennomført av SOPHIA er Menon – Developing dialogue through philosophical enquiry.
SAPERE
SAPERE (The Society for Advancing Philosophical Enquiry and Reflection in Education) er et engelsk nettverk bestående av filosofer og skolefolk, anført av filosofene Steve Williams og Roger Sutcliffe. SAPERE arbeider for bedre tenkning, mer reflekterte verdivurderinger og fremveksten av filosofiske samtalefellesskap på alle nivåer i utdannelsen og i en rekke andre sammenhenger. SAPERE baserer seg i hovedsak på Lipmans metodikk, utvikler mye selvstendig materiale og tilbyr videreutdannelse for lærere. «Sapere» er et latinsk ord som betyr å «vite» eller å ha «kunnskap».
Høyskolen i Oslo
Bak filosofi med barn-satsningen ved Høgskolen i Oslo står Beate Børresen, magister i idéhistorie og lektor ved almenlærerutdannelsen, og Bo Malmhester, en svensk gymnaslærer som innen han påbegynte samarbeidet med Børresen på slutten av 1990-tallet hadde arbeidet med filosofiske samtaler i svensk skole i flere tiår. De to igangsatte etter- og videreutdannelseskurs for lærere og førskolelærere i år 2000 ved Høyskolen i Oslo. De har siden hatt filosofi i skolen-prosjekter i Oslo og Akershus i tilknytning til utdanningsdepartementets forslag om å starte forsøk på bred basis med filosofi i skolen fra høsten 2006. Børresen og Malmhester legger stor vekt på strukturbasert samtalemetode: hendelse – tenkepause – innsamling av spørsmål – tenkepause – valg av spørsmål – samtale – tenkepause – metasamtale. Er også opptatt av at samtalen, særlig med de mindre barna, benytter filosofiske øvelser og leker.
De har også hentet inspirasjon fra Lipmans/IAPCs filosofiprogrammer, ikke minst når det gjelder strukturforløpet i samtalen, filosofisk dannelse for demokrati, «community of inquiry», fortellinger og øvelser. Er også inspirert av forsøkene som i løpet av de siste tiårene er utført i svensk skole (blant annet stammer kravet om loggbokskriving herfra). Som en tredje inspirasjonskilde kan nevnes Brenifiers samtalepraksis.
Sammen utga de boken La barna filosofere – den filosofiske samtale i skolen i 2003. Børresen har også vært visepresident i ICPIC (International Council for Philosophical Inquiry with Children).
Barne- og ungdomsfilosofene (BUF)
Norsk senter for filosofi med barn og ungdom stiftet i 2000 av Ariane Schjelderup og Øyvind Olsholt, begge magistere i filosofi fra Universitetet i Oslo. BUF har arbeidet med filosofi med barn og ungdom siden 1997 og har siden den gang vært tilknyttet skoler, barnehager og institusjoner på prosjektbasis. Har også drevet filosofiklubb for barn og ungdom i Oslo fra 2004 til 2006. Initiativtager til nettstedet Skoletorget.no: nettsted for filosofiske læringsressurser for grunnskolen.
En hovedinspirasjonskilde for BUF er Sokrates slik han fremstår i Platons dialoger: som en som vier livet sitt til å søke erkjennelse vel vitende om at enhver erkjennelse ikke er svaret, men veien til svaret.
BUF arbeider for å etablere det de kaller «kritisk dialogkultur» blant barn og unge hvor ansvar for egen tenkning er det som bereder grunnen for tenkning i frihet. Mener at frihet forutsetter ansvar: at ingen kan tenke fritt med mindre man er villig til å underlegge sin tenkning en kritisk undersøkelse av tenkningens forutsetninger, konsekvenser, konsistens, koherens, relevans, relasjon til erfaring osv.
Den kritiske undersøkelsen fører ikke sjelden til at barnas meninger avsløres som ubegrunnede eller uholdbare. Dette resultatet speiler aporien i Sokrates' samtaler hvor man står utveiløs tilbake etter mange mislykkede forsøk på å etablere en sikker posisjon. Gevinsten er at man sitter igjen med klarere begreper, større oversikt over tematikken og en rekke grunner for og imot de ulike standpunktene. Gjennom undersøkelsen har barna beveget seg fra tankeløshet til bevissthet, fra ufrihet til frihet. Kritisk tenkning kan derved, ifølge BUF, sees som en vei til intellektuell og personlig frihet, og filosofisk samtale som en metode for å hjelpe barn til å tenke kritisk.
I boken Filosofi i skolen, som var den første boken om filosofi med barn på norsk, legges forfatterne (Ariane Schjelderup, Øyvind Olsholt og Beate Børresen) vekt på at samtalelederen må være eksistensielt rede for oppgaven, at hun opplever problemene som viktige i sitt eget liv. BUF er mindre opptatt av de strukturelle rammer rundt samtalen. Det bærende element i samtalen er pendlingen mellom det konkrete og det allmenne.
BUF har eksperimentert mye med forskjellige utgangspunkt for samtale, blant annet kunst (musikk, drama, litteratur m.m.), hypoteser, barnas egne spørsmål, fortellinger, avisartikler, faktiske hendelser (for eksempel omvisning på et museum) med mer.
Filosofi med barn i den norske grunnutdannelsen
I Norge er det idag bred politisk enighet om at kritiske tenkeferdigheter og filosofisk dialogpraksis med barn bør få en mer fremtredende plass i skole og barnehage. De første skritt ble tatt av den borgerlige samlingsregjering, som på begynnelsen av 2000-tallet bestemte at det skulle gjennomføres nasjonale forsøk med samtalebasert filosofiundervisning i grunnskolen. Stortingsmelding nr. 30 om grunnopplæringen, Kultur for læring, slo fast:
"Departementet vil sikre at barn og unge får en grunnleggende innføring i og erfaringer med problemstillinger og metodisk tilnærming som inngår i fagområdet filosofi. Dette vil kunne styrke elevenes forutsetninger for arbeid med fag i skolen og vil være en god forberedelse for fremtidig virke i samfunns- og arbeidsliv. Filosofi vil gi elevene perspektiver på grunnlaget for de andre fagene, både gjennom å vise hvordan fagenes problemstillinger historisk har vokst frem, og hvordan problemstillingene systematisk kan drøftes."
Den rød-grønne regjeringen som tiltrådte høsten 2005, støttet og ønsket å videreføre dette arbeidet. I Stortingsmelding nr. 49, ''Mangfold gjennom inkludering og deltakelse. Ansvar og frihet'', kan vi lese følgende:
"I St.meld. nr. 30 (2003–2004) Kultur for læring har regjeringen varslet at den vil vurdere hvordan arbeidet med filosofi i skolen kan styrkes for å møte et verdimessig mangfold og for å øve opp ferdigheter i kritisk tenkning. Regjeringen vil blant annet stimulere til ytterligere forsøk med filosofi som fag og bruk av filosofi i andre fag i grunnopplæringen. Erfaringene fra forsøk vil gi grunnlag for å vurdere om filosofi skal etableres som eget fag i skolen."
Barnehage
Det ble vedtatt ny Rammeplan for barnehagens innhold og oppgaver i 2006. Her er Etikk, religion og filosofi ett av syv nye obligatoriske fagområder. I rammeplanen står det blant annet at de voksne skal «undre seg» sammen barna, «samtale» med dem og «utfordre» dem, stille «spørsmål» og skape «refleksjon» og «nysgjerrighet». Personalet skal også «skape rom for opplevelser, undring, ettertanke og gode samtaler». Det satses altså målrettet på filosofi og samtale i barnehagen.
Arbeidet med innføringen av en filosofisk-undrende praksis i barnehagen er godt igang, og alle barnehager har mulighet til å søke kommunene om midler til kurs og etterutdannelse, noe mange benytter seg av. Fra høsten 2009 fikk dessuten alle norske barnehager (også de offentlige) tilbud om subsidierte kurs i filosofiske samtaler med barn fra Private barnehagers landsforbund. Kursene tilbys i samarbeid med Kommuneforlaget, som i 2008 utga en av de første bøkene på norsk om filosofi i barnehagen: «Filosofiske samtaler i barnehagen – å ta barns tenkning på alvor».
Grunnskole
Spørsmålet er hvordan elevene skal utvikle denne evnen til kritisk tenkning. Her kommer man neppe utenom endringer i dagens lærer- og førskoleutdannelse. Det vil også måtte satses mer på etter- og videreutdannelse i filosofi og filosofisk samtalepraksis, noe også ovennevnte rapport fra Utdanningsdirektoratet peker på nødvendigheten av.
I 2007 fikk Norge en dom mot seg i Den europeiske menneskerettsdomstolen. Domstolen fant at KRL-faget (kristendomskunnskap med religion- og livssynsorientering; det tidligere kristendomsfaget), som ble innført i 1997, krenket Den europeiske menneskerettskonvensjonen fordi det var indoktrinerende, samtidig som det var vanskelig å få fritak fra faget. Faget ble derfor revidert i 2008 og fikk navnet Religion, livssyn og etikk (RLE). Formålskapittelet i læreplanen ble endret slik at alle religionene fikk samme kvalitative status. Her står blant annet at:
"[...] undervisningen skal være objektiv, kritisk og pluralistisk. Det innebærer at den skal være saklig og upartisk og at de ulike verdensreligioner og livssyn skal presenteres med respekt. I undervisningen skal det ikke være forkynnelse eller religionsutøvelse."
Flere av disse begrepene er det nærliggende å knytte opp mot filosofisk praksis, især «kritisk», «saklig» og «upartisk», og det er et relevant spørsmål om ansvarliggjøringen som ligger innbakt i den filosofiske samtalen ville vært en effektiv måte å gjøre undervisningen av fagets kompetansemål mer kritisk og upartisk.
Filosofi og etikk-delen i det nye RLE-faget skal ikke lenger utgjøre 20% av faget, slik tilfellet var med KRL. Nå er det opp til den lokale skolemyndighet å disponere undervisningstid ut fra innholdet i kompetansemålene. Det betyr at man er fri til å bruke mer tid og ressurser på filosofihistorisk stoff og/eller filosofisk samtalepraksis for eksempel dersom man har lokal spesialkunnskap og -kompetanse på området.
Det er allerede utgitt flere lærebøker i det nye RLE-faget hvor filosofi og etikk-stoffet har en mye mer fremtredende posisjon i forhold til religionene og livssynene enn hva som har vært vanlig i tidligere læreverk. Så også det nye RLE-faget åpner opp for mer filosofisk teori og praksis i grunnskolen.
Videregående skole
I videregående skole ser vi endringer som går i samme retning. Høsten 2007 ble det innført et nytt fag kalt Historie og filosofi hvor filosofiske samtaler har en sentral plassering. Her finner vi termen «den filosofiske samtalen» i læreplanen:
"Å kunne uttrykke seg muntlig i historie og filosofi innebærer å formulere egne synspunkter presist og nyansert. Det betyr å forme fortellinger, delta i den filosofiske samtalen og diskutere framstillinger av faglige emner. Sentralt i den filosofiske samtalen er å argumentere logisk og relevant, gjøre rede for begreper og begrepsnyanser og begrunne egne synspunkter i møte med andres oppfatninger og perspektiver."
Læreplanen sier altså noe om hvilke holdninger og samtaleferdigheter elevene skal tilegne seg. Men den sier ingenting om lærerens rolle som filosofisk samtaleleder, for eksempel om filosofisk samtaleledelse krever noe mer og annet enn den faglige og pedagogiske grunnkompetanse læreren allerede er i besittelse av. Læreplanen sier at innsikt i historisk og filosofisk bakgrunn skal «legge grunnlag for en nyansert og åpen dialog og forsoning på tvers av historiske motsetningsforhold». Men den sier ingenting om hvordan dialogen skal gjennomføres. Det er ikke selvinnlysende hva det innebærer at en dialog skal være «åpen og nyansert» og hva «forsoning» i denne sammenhengen går ut på.
Filosofi med barn i Den norske kirke
27. mai 2003 vedtok Det norske storting trosopplæringsreformen Størst av alt. Inntil da hadde trosopplæring vært skolens mandat, men fra nå av skulle kirken selv få ansvaret for trosopplæringen. Det ble derfor bevilget midler til kirkens egen trosopplæring. Filosofiprosjektet På vandring gjennom livet (2006-2008) var et slikt trosopplæringsprosjekt. Det ble ledet av Ung Kirkesang. Samarbeidende organisasjoner var Pilegrimsprestene i Hamar og Nidaros, Liturgisk senter og Barne- og ungdomsfilosofene. Målgruppen var barn og ungdom i alderen 12-18.
Sentralt i prosjektet sto pilegrimsvandringer, av kortere og lengre varighet og med innlagte filosofiske samtaler, samt opplæring av kirkelige ungdomsledere i filosofisk samtale. Filosofisk samtale ble også brukt i en rekke sammenhenger og med forskjellige utgangspunkt i løpet av prosjektet, for eksempel:
Etter prosjektavslutning i 2008 fikk Ung Kirkesang og Kateketforeningen sammen med Barne- og ungdomsfilosofene midler til et nytt, ettårig prosjekt som skulle videreføre erfaringene fra På vandring gjennom livet (2006–2008)] til trosopplæringen i konfirmantfasen. I dette prosjektet ble det avholdt mange regionale kurs, og det ble opprettet en egen hjemmeside for Filosofiske samtaler i kirkens trosopplæring
Undervannsstrøm
Undervannsstrøm er en strøm som oppstår når store bølger bryter mot land. Når mye vann presses mot land må dette vannet tilbake til dypere vann, dermed oppstår en strøm bort fra land. Trange bukter og spesielle bunnforhold kan skape ekstra sterke strømmer. Undervannsstrømmer oppstår nesten alle steder hvor vann slår mot land, og er som regel sterkest der hvor bølgene bryter.
Forveksling
Av og til blir utgående strømmer feilaktig kalt undervannsstrømmer. Undervannsstrømmer skjer overalt hvor det er bølger, mens utgående strømmer derimot er trange korridorer som oppstår på enkelte steder, ofte på sandstrender langs kysten. Undervannsstrømmer er sjelden farlige, mens utgående strømmer årlig fører til mange drukningsulykker.
Marie Větrovská
Marie Větrovská (født 26. juni 1912, død 21. mai 1987) var en tsjekkoslovakisk turner. Ett av Větrovskás største internasjonale resultat var en sølvmedalje fra Sommer-OL 1936 i Berlin, Tyskland.
Tineke Hidding
Tineke Hidding (født 28. juli 1959) er en nederlandsk tidligere friidrettsutøver som spesialiserte seg i lengdehopp.
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i lengdehopp.
Mallorca Championships 2022
Mallorca Championships 2022 var en tennisturnering, og del av ATP-touren 2022 som fant sted i Santa Ponsa i Spania fra 20. til 26. juni 2022.
Hamat (Libanon)
Hamat er en kristen landsby i Libanon. Den omfatter det historiske byggverket Vår Frue av Nourieh. I landsbyen er også klosteret i Saint Elie, med utsikt over dalen og elven Joze, og den industrielle kystbyen Chekka.
Sauðárkrókur lufthavn
Sauđárkrókur lufthavn (IATA:SAK, ICAO:BIKR) er en flyplass ved byen Skagafjörđur, Island
Camilo Torres
Camilo Torres Restrepo (født 3. februar 1929 i Bogotá i Colombia, død 15. februar 1966 i El Carmen nær Patio Cemento) var en colombiansk katolsk prest og frigjøringsteolog. Han var et aktivt medlem av Ejército de Liberación Nacional (ELN, Den nasjonale frigjøringshær).
Bakgrunn
Torres tok slutteksamen ved Liceo Cervantes i 1946. Etter et semesters jusstudier ved Colomias nasjonale universitet gikk han over til prestestudier ved presteseminaret i Bogotá, der han var i syv år.
Prest
Torres ble presteviet i 1954, og reiste deretter til Belgia, der han på anbefaling av kardinal Crisanto Luque Sánchez i Bogotá ble opptatt som student i sosiologi ved Det katolske universitetet i Leuven. I Europa kom han i kontakt med kristendemokratene, den kristne fagforeningsbevegelse og med algeriske motstandsgrupper i Paris.
Etter en tid som sosialarbeider og kurator i Vest-Berlin returnerte han til Bogotá i 1959. Han ble ansatt som hjelpeprest ved universitetet der, og ble i 1960 ansatt som universitetslærer ved det nyopprettede fakultetet for sosiologi, som han sammen med blant andre Orlando Fals Borda var med på å etablere. Han bidro i et forskningsprosjekt ledet av Germán Guzmán, som resulterte i publiseringen av rapporten «Vold i Colombia» i 1962. Han publiserte sitt essay «Vold og sosiokulturelle forandringer på Colombias landsbygd» i 1963.
Aunbekken kraftverk
Aunbekken kraftverk er et vannkraftverk i Stjørdal kommune i Trøndelag.
Madeline de Jesús
Madeline de Jesús (født 4. november 1957) er en puertoricansk tidligere friidrettsutøver som spesialiserte seg i lengdehopp.
Aunbekken kraftverk
Det er et elvekraftverk som utnytter et fall på 85 meter i Aunbekken.
Installert effekt er 18 kW. Årsproduksjon er 0,1 GWh.
Camilo Torres
Politisk virksomhet
Etter 1965 ble han mer kjent i Colombia ved at han begynte å spre sine sosialistiske revolusjonære idéer. Da han i strid mot ordre fra sin erkebiskop, kardinal Luis Concha Córdoba, fortsatte sin politiske virksomhet, ble han suspendert fra sin prestelige tjeneste, og måtte også forlate stillingen ved universitetet.
Underjordisk virksomhet
I 1965 publiserte Torres sitt program for enhetsfronten. I oktober samme år gikk han inn i den kommunistinspirerte Ejército de Liberación Nacional (ELN) og gikk under jorden.
Død
Den 15. februar 1966 ble han drept av regjeringsstyrker i landsbyen El Carmen ved Patio Cemento i departementet Santander i sin første våpenstrid mot den colombianske arméen. Han ble nektet kristen begravelse. Hans gravsted er ukjent.
Kilder
http://www.camilovive.org/
Madeline de Jesús
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i lengdehopp.
Tilremfjorden
Tilremsfjorden er en fjord i Brønnøy kommune i Nordland. Fjorden har innløp mellom Torgnesflesan i vest og Straumøyan i øst og strekker seg 8 kilometer sørover til Brønnøysund i bunnen av fjorden. Den ligger på østsiden av øya Sauren. Vest for Sauren ligger Vegafjorden. Litt nord for Straumøyan ligger innløpet tl Velfjorden.
Fylkesvei 17 går langs østsiden av fjorden.
Taelosilla
Taelosilla er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, lyst brunlig trebukk. Oversiden er kledt med fine, lyse hår. Antennene er omtrent så lange som kroppen. Pronotum har rundede sider med en butt tann i midten. Dekkvingene er parallellsidige med en opphøyd lengderibbe langs sømmen.
Levevis
Larvene lever inne i død ved.
Utbredelse
Arten er kjent fra Mexico og Brasil.
Palmevin
Palmevin er en alkoholdrikk laget av gjæret palmesaft (sevje fra ulike palmetyper). Drikken er utbredt i en rekke tropiske områder hvor det vokser palmer.
En kan destillere palmevin til et brennevin kjent som arak.
Hans Johansen
Hans Johansen er navnet til flere personer:
Liao Wenfen
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i lengdehopp.
Hall of Fame Open 2022
Hall of Fame Open 2022 var en tennisturnering, og del av ATP-touren 2022 som fant sted i Newport i USA fra 10. til 17. juli 2022.
Charles Ulrick Bay
Charles Ulrick Bay (født 1888, død 1955) var en amerikansk diplomat. Han var USAs ambassadør i Norge fra 1946 til 1953.
Bay drev oljeselskap og tjenestegjorde i Office of Strategic Services.
Bay var politisk utnevnt ambassadør og ble nominert til ambassadørembetet av president Harry S. Truman. Han presenterte sine akkreditiver som ambassadør den 26. juli 1946 og tjenestegjorde til 31. juli 1953.
Bay ga støtte til allmennyttige og humanitære formål. Gjennom en stiftelse finansierte han redningsskøyta RS 62 "Ambassador Bay", sjøsatt i 1958. Bay hadde norske foreldre og moren kom fra Hammerfest. Haakon Hauan var hans onkel. Bay donerte fontenen med skulpturen "Mor og barn" på Rådhusplassen i byen.
Hindbergelva kraftverk
Hindbergelva kraftverk er et vannkraftverk ved Verrasundet i Inderøy kommune i Trøndelag.
Det er et elvekraftverk som utnytter et fall på 121 meter. Det er to inntak, i bekker fra Hindbergvatnet og Røsvatnet.
Installert effekt er 530 kW. Årsproduksjon er 1,8 GWh.
Ellen Sprunger
Ellen Sprunger (født 5. august 1986) er en sveitsisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 19 i syvkamp.
Olga Kurban
Olga Kurban (russisk: Ольга Ивановна Курбан; født 16. desember 1987 i Irkutsk) er en russisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 20 i syvkamp.
KV34
KV34 i Kongenes dal utenfor Luxor i Egypt var begravelsesstedet for farao Thutmosis III under 18. egyptiske dynasti.
Graven er uthugd over en klippe i lengst sør ut i slutten av hovedwadien i dalen mellom KV42 og KV37. Gravkammeret er dekorert i en, for Kongenes dal, uvanlig stil med scener fra Re-litaniet og Amduat. Thutmosis IIIs mumie ble senere flyttet til TT320 ved Deir el-Bahri. KV34 ble oppdaget i 1898 av Victor Loret.
NB noter
NB noter er Nasjonalbibliotekets publiseringstjeneste for norsk samtidsmusikk som ikke er utgitt på forlag. Publiseringstjenesten omfatter mer enn 14 000 norske musikkverk, hovedsakelig fra 1940 og frem til i dag. Notekatalogen inneholder både verk fra NB noter og verk utgitt av norske og utenlandske forlag. I lydkatalogen finnes informasjon om innspillinger til en stor del av verkene i notekatalogen, hovedsakelig konsertopptak fra NRK og plateutgivelser. Innspillingene kan lyttes på i Nasjonalbibliotekets lokaler. Notepublisering av ny norsk musikk har vært blant Nasjonalbibliotekets tjenester siden 2013. Tjenesten var tidligere en del av MIC Norsk musikkinformasjon.
Skillbotnfjorden
Skillbotnfjorden er en delfjord av Torgfjorden i Brønnøy kommune i Nordland. Fjorden strekker seg 10 kilometer nordøstover til Skille i bunnen av fjorden. Fjorden har innløp mellom Svennøya i vest og Rodal i øst og går på sørsiden av øyene Svennøyhestøya, Laukholmen, Horsøya og Kjøllsøya. Vest for Kjøllsøya ligger grenda Skomo på nordøstsiden av fjorden. Her smalner fjorden inn til Skillbotnet som går det siste stykket inn til Skille.
Atlanta Open 2022
Atlanta Open 2022 var en tennisturnering, og del av ATP-touren 2022 som fant sted i Atlanta i USA fra 23. til 31. juli 2022.
Det ble konkurrert i singel og dobbel for menn på hardcourt.
Torgfjorden
Torgfjorden er en fjord i Brønnøy kommune i Nordland. Fjorden ligger på østsiden av Brønnøysund og øya Torget der Torghatten ligger. Fjorden har innløp mellom Torgværet i vest og Sømnesøya i øst og strekker seg 19 kilometer nordøstover til Skille i bunnen av fjorden. Torghatten ligger på vestsiden like innfor innløpet. Det ligger mange øyer og skjær innover i fjorden. Svennøya og Kjølsøya er to av dem og på sørøstsiden av disse ligger Skillbotnfjorden.
Brønnøysund ligger på vestsiden av fjorden, nord for Svennøya. Fylkesvei 17 går langs østsiden av fjorden, mens Fv54 går langs deler av vestsiden.
Rai 3
Rai 3 er en italiensk tv-kanal og en av de tre hovedkanalene til allmennkringkasteren Rai. Den startet faste sendinger 15. desember 1979. I 2020 hadde Rai 3 en markedsandel på 6,9 prosent, noe som også gjorde den til en av landets største tv-kanaler, og Rais nest største. Rai 3 er en allmennkanal med fokus på fordypningsprogrammer, kultur og nyheter.
Allround-VM på skøyter 1897, menn
Allround-VM på skøyter 1897, menn ble arrangert på Crystal stadium i Montréal, Canada 5., 6. og 10. februar 1897. 5000m ble arrangert på nytt 10. februar 1897 fordi man hadde gått en runde for lite. Da var imidlertid mange løpere reist hjem.
Rai 3
Bakgrunn
Italia begynte med prøvesendinger på fjernsyn i 1952, og i 1954 startet den italienske allmennkringkasteren Rai med regulære tv-sendinger på Rai 1. I 1961 opprettet Rai sin andre tv-kanal, Rai 2, som da het Secondo Programma (andre program).
Allround-VM på skøyter 1897, menn
Det var ti deltakere fra nasjonene Canada, Tyskland og Norge. Dette var det femte verdensmesterskap i hurtigløp på skøyter med  offisiell status. Løperne gikk distansene 500m, 1500m, 5000m og 10 000m.
Rai 3
Bakgrunn
I desember 1979 startet Rai sin tredje tv-kanal som da ble kalt TV3 eller Rete 3 (kanal 3). De to andre kanalene ble omdøpt Rete 1 og Rete 2 (ofte også kalt TV1 og TV2). I begynnelsen sendte den nye kanalen mye undervisnings- og kulturprogrammer. I begynnelsen var det kun de store byene som kunne motta kanalen, tilsvarende rundt 45 prosent av Italias befolkning.
Allround-VM på skøyter 1897, menn
Reglene var slik at en løper måtte vinne tre distanser for å bli kåret til vinner. Jack K. McCulloch fra Canada vant de tre lengste distansene og ble kåret til verdensmester. Det ble ikke utdelt sølv- og bronsemedaljer i mesterskapet.
Rai 3
Bakgrunn
Rai 3s faste nyhetssendinger heter TG3 (TeleGiornale 3, norsk oversettelse: TeleJournal 3) og har gått på kanalen siden starten i 1979.
Allround-VM på skøyter 1897, menn
Alfred Næss tangerte verdensrekorden på 500m med tiden 46,8.
Rai 3
Bakgrunn
Rai 3 er en allmennkanal som sender et bredt spekter av programmer, men har et tyngre fokus på kultur, nyheter og dokumentarer enn sine søsterkanaler.
Friedrich Stampfer
Friedrich Stampfer (født 8. september 1874 i Brünn, død 1. desember 1957 i Kronberg im Taunus) var en tysk journalist og politiker (Sozialdemokratische Partei Deutschlands).
Peder Tollefsen Ilsaas
Peder Tollefsen Ilsaas (født 9. mai 1777, død 17. februar 1847) var en norsk gårdbruker, skogeier og stortingsrepresentant.
Han var født på gården nordre Ilsaas i Åmot og overtok denne etter faren. Han var i sin tid en av Østerdalens største skogeiere og en mye benyttet kommunemann. Han etterlot seg en stor samling dokumenter om eiendomssalg m.m. som ikke er bevart.
Ilsaas var 1. representant fra Hedemarkens amt til det første ordentlige Storting i 1815, hvor han var medlem av åtte komiteer.
Axel Krefting
Axel Karelius Krefting (født 25. februar 1859 i Trondhjem, død 18. oktober 1932 i Oslo) var en norsk ingeniør, forretningsmann og arbeidsgiverfunksjonær, som var den første lederen for Norsk Arbeidsgiverforening.
Han var sønn av Otto Krefting og far til Ruth Krefting.
Melsteinfjorden
Melsteinfjorden er et havområde i Sømna og Bindal kommune i Nordland. Fjorden strekker seg 13 kilometer nordøstover fra holmen Melsteinen vest for innløpet til Bindalsfjorden og til Lyngværet på østsiden av fjorden i nord. I øst grenser fjorden til Helgelandsflesa, Gimlinga og Kvaløya. I vest grenser den til Gamflesa og Horuvan. Vest for disse ligger Gimsafjorden.
Gimsafjorden
Gimsafjorden er et havområde i Sømna kommune i Nordland. Fjorden strekker seg 20 kilometer nordøstover fra sør for øya Gimsa til Kvitingan sørvest for Torghatten. Lenger vest ligger Horsvær, Terjan og Hensteinen og vestenfor disse igjen ligger Norskehavet. I øst grenser fjorden til småøyene Gamflesa, Horuvan og Sørflesin. Øst for disse ligger Melsteinfjorden.
Eskil Andersen
Eskil Engelsgjerd Andersen (født 1. februar 1999 i Stavanger, Rogaland) er en norsk vektløfter, som konkurrerer for Stavanger Vektløfterklubb. Han er sønn av den tidligere storløfteren Bernt Petter Andersen.
== Resultater og meritter i vektløfting ==
Aleksej Pisemskij
Aleksej Feofilaktovitsj Pisemskij (russisk: Алексей Феофилактович Писемский) (født 23. mars 1821, død 2. februar 1881) var en russisk forfatter og dramatiker. I sin samtid ble han ansett som en like stor forfatter som Ivan Turgenjev og Fjodor Dostojevskij. 1900-tallets litteraturhistorikere regnet ham derimot ikke som hjemmehørende blant de aller største russiske forfatterne.
Liv og gjerning
Pisemskij var født i provinsen Kostroma. Etter universitetsstudier i Moskva var han i perioden 1844–1872 tjenestemann i det offentlige, først i sine hjemtrakter, deretter i St. Petersburg og Moskva. Han debuterte som forfatter i 1858 med romanen Bojarsjtsjina, en bok som ble forbudt på grunn av den respektløse fremstillingen av den russiske adelen. Hans viktigste romaner er Tusen sjeler (1858), som skildrer landsbylivet fra ulike sider, og I Malstrømmen (1863), som fikk stor oppmerksomhet på grunn av det politiske inneholdet og den personlege fremstillingen.
Av de dramatiske verkene er det tragedien Ein bitter lagnad frå 1859 som er best kjent. Dramaet skildrer de mørke sidene hos den russiske almuen.
Annette Tånnander
Annette Tånnander (født 13. februar 1958) er en svensk tidligere friidrettsutøver som spesialiserte seg i lengdehopp.
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i lengdehopp.
Atlantic City (Jan Mayen)
Atlantic City var en radiolyttestasjon på ved Nordlaguna på Jan Mayen, etablert av amerikanerne i 1943. Formålet var å peile inn og dermed kunne eliminere tyske radio- og værstasjoner som befant seg på Grønland.
Dion Nolsøe
Dion Emil Sigmund Nolsøe (født 23. januar 1898 på Tvøroyri, død 28. februar 1984 i Vágur) var en færøysk snekker og politiker (Jv.). Han var innvalgt på Lagtinget fra Suðuroy 1958–1966 og 1968–1970.
Miles Burke
Miles J. Burke (født 15. januar 1885, død 25. desember 1928 i St. Louis i Missouri) var en amerikansk bokser som deltok i de olympiske leker 1904 i St. Louis.
Burke kom på andreplass i vektklassen fluevekt i boksing under OL 1904 i St. Louis. Han tapte finalen til din landsmann George Finnegan. Det var kun to deltakere i denne vektklassen.
Dion Nolsøe
Han var sønn av slippformann i Vágur og lagtingsmann Niels Nolsøe og hustru Anna Katrina Mortensen. Hans oldefars farfar, Dione Nolsøe, var bror av Poul, bedre kjent som nasjonalhelten Nólsoyar Páll. Oldefaren på morssiden, Jens Christen Mortensen, var bror av storkjøpmannen Johan Mortensen. Han var eldst av ti søsken; yngstebroren Eli Nolsøe var også lagtingsmann og minister.
Som ung var han både til sjøs og i arbeid på slippen i Vágur. Han tok mesterbrevet som snekker, og drev et snekkerverksted.
Totonicapán (departement)
Totonicapán er et departement i det sørvestlige Guatemala. Departementet har 339 254 innbyggere (2002), og et areal på 1061 km². Det grenser til departementet Huehuetenango i nord, til Quiché i øst, til Sololá i sør og til Quetzaltenango i vest. Hovedstaden er byen Totonicapán.
Los Cabos Open 2022
Los Cabos Open 2022 var en tennisturnering, og del av ATP-touren 2022 som fant sted i Los Cabos i Mexico fra 1. til 6. august 2022.
Totonicapán (departement)
Administrativ inndeling
Departementet er delt inn i følgende 8 kommuner:
Atlantic City (Jan Mayen)
Det viste seg at tyskerne hadde etablert fire slike stasjoner, og samtlige ble etter hvert oppdaget og tatt hånd om. «Atlantic City» oppdaget stasjoner på både Grønland og Svalbard, men ikke den som tyskerne hadde anlagt i nordenden av Jan Mayen, på den andre siden av vulkanen Beerenberg. Den hadde blitt satt opp 25. september 1944 og ble oppdaget av en peilestasjon på Island i januar 1945. Den ble hentet av norske mannskaper fra patruljefartøyet «Namsos» 27. mars 1945. Vindmåleren var da defekt.
Stasjonen var bemannet med ti–elleve mann.
Los Cabos Open 2022
Det ble konkurrert i singel og dobbel for menn på hardcourt.
Atlantic City (Jan Mayen)
Jan Mayen var sammen med Svalbard ikke okkupert av tyskerne under krigen, og norske myndigheter tillot etableringen av lyttestasjonen, under forutsetning av at den ble forlatt straks krigen var over. Følgelig ble Atlantic City tatt ut av bruk i 1946, og brakkebyen ble overlatt til vær og vind.
5. divisjon fotball for menn (Sunnmøre)
5. divisjon fotball for menn (Sunnmøre) er en regionalliga i fotball under Sunnmøre Fotballkrets. Siden 2011-sesongen har 5. divisjon vært det nest høyeste nivået i det regionale divisjonssystemet. I tre sesonger; 2009, 2010 og 2011, var divisjonen det laveste nivået i kretsen i fraværet av en 6. divisjon i kretsen.
Kfar HaNassi
Kfar HaNassi (hebraisk, «Presidentlandsbyen») er en kibbutz nord i Israel. Den ligger 35 km nord for Genesaretsjøen, og 6 km øst for Rosh Pinnet (nær høydene ved Jordanelven), og hører administrativt inn under Øvre Galilea regionale kommune.
Charlotte Sullivan
Sullivan har blant annet også spilt Katie Wilton i miniserien Across the River to Motor City (2007), en gjesterolle som Maxima i Smallville og Marilyn Monroe i miniserien Kennedy-klanen (2011).
Hun har spilt rollen som politibetjent Gail Peck i dramaserien Rookie Blue siden 2010.
Kfar HaNassi
Historie
Kibbutzen ble grunnlagt i 1948 av en gruppe britiske jødiske immigranter, som alle var medlemmer av Habonim Dror-bevegelsen («Frihetsbyggerne»). Den ble først kalt Kibbutz HaBonim, men navnet ble siden endret til Kfar HaNassi, etter Chaim Weizmann, den første presidenten i Israel.
I 2007 hadde Kfar HaNassi 300 innbyggere, mange av disse var barn som var født i kibbutzen, og en stor gruppe beboere innenfor områdene.
Charlotte Sullivan
Sullivan er gift med Peter Stebbings.
Hans Johansen (skiløper)
Hans Oscar Johansen (1875–1953) var en norsk skiløper som representerte Nydalens Skiklub.
Han vant yngste klasse i Holmenkollen i 1892, og vant noen uker senere et hopprenn i Stockholm og fikk den svenske kongepokalen. To år senere vant han kombinert i Holmenkollen og ble igjen tildelt kongepokal. I Holmenkollen hadde han også en 6.-plass i 1895, da han vant langrennet som var en del av kombinertrennet, og 4.-plass i 1897.
Utenfor idretten arbeidet Johansen først som stenhugger. Han overtok siden Kafé Nordli ved Sognsvann etter faren og drev denne i 56 år sammen med kona Ragna.
Sykling under Sommer-OL 2020 – Kvalifisering
Kvalifiseringen til sykkelrittene under Sommer-OL 2020 begynte 2018 og varer frem til juni 2021.
Is II
Det er antatt at kjernene til ismåner, liksom Jupiters måne Ganymedes, består av Is II.
Ålesund (tettsted)
Ålesund er et tettsted i Ålesund og Sula kommuner i Møre og Romsdal.
Tettstedet Ålesund strekker seg rundt Heissafjorden/Borgundfjorden/Åsefjorden. Tettstedet omfatter alle de sentrale øyene som Ålesund og Sula kommuner består av: Hessa, Aspøya, Nørvøya, Oksnøya vest for Brusdalsvatnet, og over Vegsundet til øya Sula med mesteparten av Sula kommune. Tettstedet hadde innbyggere per 1. januar. Tettstedet er landets 9. største. Hele tettstedet ligger på øyer med korte broer til fastlandet.
E39 passerer gjennom tettstedet, E136 har endepunkt i Ålesund sentrum. Fylkesvei 60 fra indre Nordfjord, Stranda og Sykkylven har endepunkt i tettstedet. Fylkesvei 61 til Hareid og Ulsteinvik knyttes til E39 på Sula. Riksvei 658 er veiforbindelse gjennom undersjøiske tunneler til Ellingsøya og Vigra med flyplassen. Vegsundbrua åpnet i 1938 ga sammenhengende veiforbindelse mellom Ålesund by og Sula.
Tettstedet Ålesund hadde 1. januar  antallet  innbyggere; til sammenlikning hadde tettstedet i 2011 47 772 innbyggere. Av disse bodde 39 367 i Ålesund kommune, og 7 104 i Sula kommune. Ålesund kommune har et areal på 98 km². Tettstedet omfatter øyene Hessa (4 km²) i vest, den tett bebygde Aspøya med Brunholmen (0,6 km²) og Nørvøya med blant annet Buholmen og Flatholmen (7 km²) i midten. Oksnøya ligger i øst og halvparten av denne (58 km²) inngår i Ålesund kommune. Sula kommune består særlig av øya Sula med Langevåg og de mindre tettstedene Solavågen og Fiskerstrand.
Ålesundregionen er den største byregionen mellom Bergen og Trondheim og er kjerneområde på Sunnmøre når det gjelder næringslivsaktivitet, samferdsel og befolkning. Sunnmøre tingrett har sete i Ålesund. Der har også Møre og Romsdal politidistrikt hovedkontor. Ålesund sjukehus ble reist på Åse (1971) og hadde en periode status som sentralsykehus for Møre og Romsdal.
Bysenteret omkring Hellesundet på Aspøya/Nørvøya (den opprinnelige Ålesund by) er administrasjonssentrum i Ålesund kommune. Tettstedet har siden 1980 særlig vokst østover fra gamle Ålesund sentrum mot Lerstad/Åse og Spjelkavik, mot Blindheim, Emblem, Magerholm og mot Langevåg. Området Moa ved Spjelkavik var inntil 1970 et jordbruksområde. I 1970 regulerte Ålesund Moa til forretninger, kontorer og allmennyttige formål. Kjøpesenteret på Moa har deretter vokst til et av de største i landet og handelsnæringen i området betjener hele Sunnmøre, deler av Romsdal, Nordfjord og Nord-Gudbrandsdalen. Breivika ble lagt ut til industri og næring. E39 og E136 møtes på Moa.
Langevåg er administrasjonssted for Sula kommune. Langevåg vokste blant annet etter at O.A.Devold i 1868 flyttet deler av virksomheten fra Ålesund og etablerte spinneri i Langevåg. Fabrikken ble etterhvert den største i fylket. Devolds fabrikk i Ålesund brant ned i 1904. Da Devold etablerte seg i Langevåg var det bare noen gårder i området.
Administrativ inndeling
Daværende Ålesund kommune ble slått sammen med Borgund kommune i 1968. Borgund omfattet også Sula og deler av Haram kommune (fastlandet på nordsiden av Grytafjorden), og var den mest folkerike kommunen i Møre og Romsdal. Sula ble skilt ut som egen kommune i 1977.
Ålesund kommune skal etter planen slås sammen med Haram, Sandøy, Skodje og Ørskog til ny storkommune fra 2020. Sula er ikke med i denne planen.
Nipo kraftverk
Nipo kraftverk er et vannkraftverk i Lindås kommune i Vestland.
Det er et elvekraftverk som utnytter et fall på ca 100 meter.
Installert effekt er 950 kW fra en francisturbin. Årsproduksjon er 5 GWh.
Det finnes tre kraftverk i Nipedalen, hvorav to er i drift:
Nipedalen 1
Nedlagt, delvis intakt kraftverk som ligger nedenfor nordenden av Nipetunnelen. Det har to turbiner (type tverrstrøm), fra to separate inntak. Et fra Nipetjørna, det andre antagelig fra Olsbotnen. Røret fra Nipetjørna er nå ført videre til Nipedalen kraftverk.
Winston-Salem Open 2022
Winston-Salem Open 2022 var en tennisturnering, og del av ATP-touren 2022 som fant sted i Winston-Salem i USA fra 21. til 27. august 2022.
Det ble konkurrert i singel og dobbel for menn på hardcourt.
Amazing Race (Frankrike)
Amazing Race, også kjent som Amazing Race : la plus grande course autour du monde ! (norsk: Amazing Race: det største kappløpet i verden!), er den franske versjonen av den amerikanske realityserien The Amazing Race. Amazing Race fulgte ni lag med to personer, med et pre-eksisterende forhold, i et kappløp rundt i verden.
Cybervennene Anthony Martinage og Sonja Sacha vant kappløpet.
Produksjon
23. mars 2012 ble det annonsert at den franske fjernsynsselskapet Canal+ hadde fått rettigheter til å lage en fransk versjon av den amerikanske realityserien The Amazing Race. Serien ble produsert av Shine Frankrike i samarbeid med ABC Studios, distribuert av The Walt Disney Company Frankrike og sendt på kanalen D8. Programleder for den franske versjonen var sportsjournalisten og radio- og TV-programlederen Alexandre Delpérier. Premien for å vinne Amazing Race, var €50 000.
Amazing Race strakk seg 50 000 km gjennom syv land på fem kontinenter i løpet av 24 dager. Innspillingen av sesongen startet 30. juni og ble avsluttet 23. juli 2012. De forente arabiske emirater, USA, Brasil og Sør-Afrika var noen av landene som ble besøkt. Dette var første gangen at en av de internasjonale versjonene av The Amazing Race besøkte USA.